ऑनलाइन रजिस्ट्री के लिए ग्रामीणों के घर-घर जाकर कर रहे हैं नपती
निंबोला में पंचायत जमीन की अॉनलाइन रजिस्ट्री के लिए सर्वे करवा रही है। पंचायत के कर्मचारी घर-घर जाकर जमीन की नपती कर रहे हैं। आंकड़े रजिस्टर में दर्ज कर जिनके नाम पर जमीन है उनके दस्तावेज पंचायत पहुंचा रहे हैं। लोगों को शासन के आदेशानुसार कम्प्यूटरीकृत रिकार्ड दर्ज कराने के लिए रसीद दी जा रही है।
सरपंच पप्पू पाटील ने बताया कि निंबोला में प्रदेश शासन के आदेश अनुसार मकान, जमीन, पट्टे का कम्प्यूटरीकृत रिकार्ड तैयार किया जा रहा है। इसके लिए जमीन और निर्माण कार्य की नपती की जा रही है। सर्वे के लिए गांव में दो-दो कर्मचारियों की तीन टीम बनाई गई है। नपती के बाद पंचायत द्वारा रसीद बनाकर दी जा रही है। उन्होंने कहा शासन द्वारा दस्तावेज ऑनलाइन किए जा रहे हैं। कम्प्यूटरीकृत रिकार्ड में नाम शामिल नहीं होता है तो पंचायत की ओर से जमीन की कॉपी नहीं मिलेगी। इसके लिए लोगांे को जानकारी दी जा रही है।
एक नजर में पंचायत की स्थिति - निंबोला ग्राम पंचायत 21 एकड़ में स्थित है। इसमें 1500 मकान हैं। यहां की आबादी 6 हजार के करीब है।
hin_Deva hin_Deva hin_Deva hin_Deva